[{"text_idx": "#000002", "text": "Coginio campus ar y barbeciw"}, {"text_idx": "#000003", "text": "Cynghorion gwerthfawr yngly\u0302n a\u0302 dewis, storio a choginio cig gan gigydd arobryn..."}, {"text_idx": "#000004", "text": "Yn aml gall cigydd profiadol adnabod brid, oed a rhyw anifail wrth edrych ar liw ei fraster yn unig. Bydd y lliw hefyd yn dibynnu ar yr hyn y mae\u2019r anifail wedi\u2019i fwyta. Er enghraifft, gall y braster yng nghig eidion anifail a fagwyd ar borfa fod yn felynach na braster anifail a besgwyd ar farlys, sydd fel arfer yn wyn. Ond dyw hynny ddim yn amharu ar ansawdd y bwyta \u2013 yr hyn sy\u2019n bwysig yw bod y braster yn gadarn a sych."}, {"text_idx": "#000005", "text": "Camsyniad cyffredin yw credu taw\u2019r cig cochaf ei liw yw\u2019r cig gorau.Y cyfan y mae cig coch gloyw yn ei ddynodi yw taw newydd gael ei dorri mae\u2019r cig.Tua 20 munud ar o\u0302l ei dorri bydd lliw coch y cig yn dechrau troi\u2019n frown yn raddol. Felly, gall y cig sydd i\u2019w weld mewn siopau cigydd ac archfarchnadoedd amrywio yn ei liw o goch gloyw i frown cochlyd, ond ni fydd hynny\u2019n amharu ar yr ansawdd bwyta."}, {"text_idx": "#000006", "text": "Mae cig sydd wedi aeddfedu\u2019n hirach yn tueddu i fod yn dywyllach.Mae\u2019r amrywiadau yn lliw Cig Oen Cymru a Chig Eidion Cymru blasus yn diflannu unwaith y byddwch yn dechrau eu coginio."}, {"text_idx": "#000007", "text": "Sut i greu siap iar fach yr haf o goes Cig Oen Cymru"}, {"text_idx": "#000008", "text": "Mae pawb yn hoffi rhoi cynnig ar rywbeth newydd ar y barbeciw er mwyn creu argraff ar deulu a ffrindiau a chreu eiddigedd ymhlith cymdogion. A pha well ffordd o wneud hynny na chynnig ychydig o Gig Oen Cymru blasus? Bydd ein harweiniad gam-wrth-gam i greu sia\u0302p ia\u0302r fach yr haf o goes Cig Oen Cymru yn rhoi darn o gig perffaith i\u2019w goginio\u2019n hawdd a chyflym ar farbeciw, ac sy\u2019n hynod o frau a danteithiol."}, {"text_idx": "#000009", "text": "Cam 1: Trimiwch y croen/braster allanol"}, {"text_idx": "#000010", "text": "Defnyddiwch gyllell finiog a\u0302 llafn gweddol hir i gael gwared a\u0302\u2019r rhan fwyaf o\u2019r croen allanol. Os oes cryn dipyn o fraster, tynnwch beth o hwnnw hefyd. Bydd hyn, er nad yw\u2019n hanfodol, yn caniata\u0301u i\u2019r marina\u0302d dreiddio i\u2019r cig ac yn rhoi gwell blas!"}, {"text_idx": "#000011", "text": "Trowch y goes drosodd fel bod yr ochr fflat ar y bwrdd. Rhedwch y gyllell o amgylch yr asgwrn crwm sy\u2019n gwthio allan o ben lletaf y goes. Holltwch y mewn i\u2019r goes mor agos i\u2019r asgwrn ag sy\u2019n bosibl. Ceisiwch beidio a\u0302 darnio\u2019r cig!"}, {"text_idx": "#000012", "text": "Torrwch yn ofalus o amgylch yr asgwrn hyd nes y daw i\u2019r golwg fel bod modd torri oddi tano i\u2019w dynnu. Bydd angen i chi ei droi a\u2019i dynnu ychydig er mwyn ei gael yn hollol rydd."}, {"text_idx": "#000013", "text": "Cam 4: Cael gwared a\u0302\u2019r coesgyn"}, {"text_idx": "#000014", "text": "Fe ddowch o hyd i asgwrn arall \u2013 y coesgyn, ar ben culaf y goes (pen y siancen). Rhedwch y gyllell o amgylch yr asgwrn i\u2019w ryddhau, rhowch dro iddo a\u2019i dynnu."}, {"text_idx": "#000015", "text": "Cam 5: Sleisiwch i mewn i\u2019r cig"}, {"text_idx": "#000016", "text": "Agorwch/lledwch y goes cig oen heb asgwrn, a thynnwch unrhyw ddarnau o fraster gormodol. Sleisiwch yn llorweddol a gofalus i mewn i ddarn trwchus o\u2019r cig, ond heb fynd yr holl ffordd drwyddo."}, {"text_idx": "#000018", "text": "Agorwch y goes a\u2019i gwastata\u0301u nes bod iddi sia\u0302p ia\u0302r fach yr haf. Dylai hyn roi darn o gig sy\u2019n weddol gyson o ran trwch."}, {"text_idx": "#000019", "text": "Mae\u2019r cig yn barod nawr i\u2019w osod yn eich marina\u0302d. Dylech ei adael wedyn am ychydig oriau \u2013 neu dros nos os oes modd \u2013 er mwyn iddo amsugno holl flasau\u2019r marina\u0302d."}, {"text_idx": "#000020", "text": "Os ydych chi\u2019n defnyddio barbeciw, mae\u2019n haws trafod a choginio\u2019r cig os rhowch ychydig o weill metel trwyddo i\u2019w ddal ar agor ac yn fflat."}]